За време битке код Граника 334. п. н. е. био је на левом крилу између Кратера и Филипа и заповедао је једним делом фаланге. Код Халикарнаса учествовао је заједно са Пердиком и Аминтом у Александровоме неуспешноме нападу на Минд. Током 334. п. н. е. Александар је пре зимовања у Карији послао у Македонију војнике, који су се недавно оженили да проведу зиму са својим женама. Војнике су водили Коин, Мелаегер и Птолемеј, Селеуков син. Током пролећа 333. п. н. е. вратио се са Македонцима и придружио се Александру код Гордија са 3.000 пешака и 650 коњаника. Учествовао је и у бици код Иса и у бици код Гаугамеле.